CELEX: C2004/156/09
Language: et
Date: 2004-06-12 00:00:00
Title: Kohtuasi C-173/04 P: Apellatsioonkaebus, mille esitas 8. aprillil 2004. a (faksiga saabunud 6. aprillil 2004. a) Deutche SiSi-Werke GmbH & Co. Betriebs KG Euroopa Ühenduste Esimese Astme Kohtu 28. jaanuari 2004. a otsuse peale liidetud kohtuasjades T-146/02 kuni T-153/02: Deutche SiSi-Werke GmbH & Co. Betriebs KG v. siseturu harmoniseerimisamet (kaubamärgid, disainilahendused ja mudelid)

12.6.2004   
            
            
               ET
            
            
               Euroopa Liidu Teataja
            
            
               C 156/5
            
         Apellatsioonkaebus, mille esitas 8. aprillil 2004. a (faksiga saabunud 6. aprillil 2004. a) Deutche SiSi-Werke GmbH & Co. Betriebs KG Euroopa Ühenduste Esimese Astme Kohtu 28. jaanuari 2004. a otsuse peale liidetud kohtuasjades T-146/02 kuni T-153/02: Deutche SiSi-Werke GmbH & Co. Betriebs KG v. siseturu harmoniseerimisamet (kaubamärgid, disainilahendused ja mudelid)
   Kohtuasi C-173/04 P
   (2004/C 156/09)
   Euroopa Ühenduste Kohus on saanud 8. aprillil 2004. a (faksiga saabunud 6. aprillil 2004. a) apellatsioonkaebuse Euroopa Ühenduste Esimese Astme Kohtu 28. jaanuari 2004. a otsuse peale liidetud kohtuasjades T-146/02 kuni T-153/02: Deutche SiSi-Wekre GmbH & Co. Betriebs KG v. siseturu harmoniseerimisamet (kaubamärgid, disainilahendused ja mudelid), mille on esitanud Deutche SiSi-Werke GmbH & Co. Betriebs KG (hageja), keda esindab Rechtsanwältin Anja Franke, Grünecker Kinkeldey Stockmair & Schwanhäusser, Maximilianstr. 58, D-80538 München, koostöös patendivolinik Martin Aufenanger'iga, Maximilianstr. 58, D-80538 München.
   Deutche SiSi-Werke GmbH & Co. Betriebs KG esitab Euroopa Kohtule järgmised nõuded:
   
               1.
            
            
               tühistada esimese astme kohtu 28. jaanuari 2004. a otsus liidetud kohtuasjades T-146/02 kuni T-153/02 (1);
            
         
               2.
            
            
               jätta kohtukulud komisjoni kanda.
            
         Õiguslikud alused ja peamised argumendid
   Apellatsioonkaebus tugineb ühenduse õiguse rikkumisele esimese astme kohtu poolt.
   
               —
            
            
               Esimese astme kohus ei tunnustanud toodete klassi ja seega ka pakendikujusid, mida tuleb võtta võrdluseks kaubamärgi eristusvõime hindamisel määruse nr 40/94 artikli 7 lõike 1 alapunkti b) tähenduses. Esimese astme kohtu analüüs ei põhine mitte konkreetselt esitatud toodete, st “puuviljajoogid ja –mahlad”, jaoks turul esinevatel pakendikujudel, vaid “vedelate toiduainete” pakendikujudel üldiselt. Küsimust, mis ulatuses taotletud kaubamärgid eristusid jookide tavalistest pakenditest, ei puudutatud. Esimese astme kohus viis läbi oma uurimise vaid taotletud kaubamärkide fiktiivse põhikuju ja “puuviljajookide ja –mahlade” püsti seisvate kotikeste tulevikus kasutamise vaatenurgast.
            
         
               —
            
            
               Tuginedes oma hinnangus sellele alusele, esitab esimese astme kohus liiga kõrged nõuded taotletud kaubamärgi kujule, arvestades nõutavat madalat eristusvõime astet.
            
         
               —
            
            
               Hindamaks määruse nr 40/94 artikli 7 lõike 1 alapunkti b) raames üldist huvi, tugineb esimese astme kohus üksnes võimalike konkurentide üldisele huvile, pidamata silmas tegelikku faktilist olukorda, nimelt, et apellatsioonkaebuse esitaja kasutab püsti seisvaid kotikesi juba kümneid aastaid ilma, et teda imiteeritaks. Tarbijate üldine huvi on jäetud täiesti tähelepanuta.
            
         
      (1)  EKL's seni veel avaldamata